**ELEKTROTEHNIČKA I EKONOMSKA ŠKOLA**

Ljudevita Gaja 24

35400 Nova Gradiška

**BILJEŠKE**

uz godišnje financijske izvještaje za 2021. godinu

Nova Gradiška, siječanj 2022. godine

**OPĆI PODACI**

|  |  |
| --- | --- |
| **Naziv obveznika:** | **ELEKTROTEHNIČKA I EKONOMSKA ŠKOLA** |
| Poštanski broj i mjesto: | 35400 Nova Gradiška |
| Ulica i kućni broj: | Ljudevita Gaja 24 |
| broj RKP-a | 17917 |
| Matični broj. | 03957004 |
| OIB:  | 22674231881 |
| Razina: | 31 - proračunski korisnik JLP(R)S koji obavlja poslove u sklopu funkcija koje se decentraliziraju |
| Šifra djelatnosti: | 8532 - tehničko i strukovno srednje obrazovanje |
| Županija: | Brodsko-Posavska |
| Šifra grada/općine: | 284 Nova Gradiška |

**UVODNI DIO**

Elektrotehnička i ekonomska škola Nova Gradiška posluje u skladu s odredbama Zakona o odgoju i obrazovanju u osnovnoj i srednjoj školi te Statutom škole.

Škola vodi proračunsko računovodstvo temeljem Pravilnika o proračunskom računovodstvu i računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Škola nema vlastiti žiro račun već posluje preko jedinstvenog računa riznice Brodsko-posavske županije.

Ravnateljica škole je Sanja Müller-Zoričić, dipl.inf.

Sastavljanje Bilješki uz financijske izvještaje obavila je voditeljica računovodstva Jasenka Podobnik, dipl.oec.

**BILJEŠKE**

**UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**(OBRAZAC PR-RAS)**

Ukupni prihodi u izvještajnom razdoblju iznose 7.804.320 kn, a odnose se na:

|  |  |  |
| --- | --- | --- |
| 1 | Tekuće pomoći iz državnog proračuna-AZOO, NCVVO, ASOO, MZO (dio AOP 064) | 229.410 |
| 2 | Tekuće pomoći od Ministarstva znanosti i obrazovanja za rashode zaposl. (dio AOP 064) | 6.686.554 |
| 3 | Kapitalne pomoći iz državnog proračuna-MZO (dio AOP 065) | 7.111 |
| 4 | Kapitalne pomoći iz proračuna JLPRS- Grad Nova Gradiška (dio AOP 065) | 11.450 |
| 5 | Tekuće pomoći iz državnog proračuna temeljem prijenosa EU sredstava-MZO (AOP 070) | 57.576 |
| 6 | Tekući prijenosi između prorač. korisnika istog proračuna temeljem prijenosa EU (AOP 075) | 12.691 |
| 7 | Ostali nespomenuti prihodi (AOP 112) | 8.200 |
| 8 | Vlastiti prihodi od pruženih usluga (AOP 122) | 83.468 |
| 9 | Tekuće donacije od neprofitnih organizacija (AOP 124) | 400 |
| 10 | Prihodi iz nadležnog proračuna -Brodsko posavska županija (AOP 130) | 706.782 |
|  | **Prihodi poslovanja (AOP 001)** | **7.803.642** |
|  |  |  |
| 11 | Prihodi od prodaje stanova (AOP 307) | 678 |
|  | **Prihodi od prodaje nefinancijske imovine (AOP 292)** | **678** |
|  |  |  |
|  |  **UKUPNO PRIHODI I PRIMICI (AOP 632)**  | **7.804.320** |

|  |
| --- |
|  |
|  |

Ukupni rashodi u izvještajnom razdoblju iznose 7.890.687 kn a odnose se na:

|  |  |  |
| --- | --- | --- |
| 1 | Rashodi za zaposlene (AOP 147) | 6.886.583 |
| 2 | Materijalni rashodi (AOP 158) | 909.954 |
| 3 | Financijski rashodi (AOP 191) | 39.018 |
|  | **Rashodi poslovanja (AOP 146)** | **7.835.555** |
|  |  |  |
| 4 | Rashodi za nabavu proizvedene dugotrajne imovine (AOP 357) | 55.132 |
|  | **Rashodi za nabavu nefinancijske imovine (AOP 344)** | **55.132** |
|  |  |  |
|  | **UKUPNO RASHODI I IZDACI (AOP 633)** | **7.890.687** |
|  |  |  |
|  | **MANJAK PRIHODA I PRIMITAKA (AOP 635)** | **-86.367** |
|  | **VIŠAK PRIHODA I PRIMITAKA PRENESENI (AOP 636)** | **30.909** |
|  | **MANJAK PRIHODA I PRIMITAKA ZA POKRIĆE U SLIJED.RAZDOBLJU (AOP 639)** | **-55.458** |

***AOP 045 – Pomoći iz inozemstva i od subjekata unutar općeg proračuna***

Pomoći iz inozemstva i od subjekata unutar općeg proračuna ostvareni su u iznosu 7.004.792 kn što je u odnosu na prethodnu godinu više za 710.686 kn ili 11,3%. U strukturi ukupnih prihoda ovi prihodi čine 89,76% a odnose se na slijedeće:

*AOP 064 – Tekuće pomoći proračunskim korisnicima iz proračuna koji im nije nadležan*

Ovi prihodi se najvećim dijelom (6.686.554 kn) odnose na prihode iz državnog proračuna odnosno proračuna MZO za financiranje plaća i ostalih rashoda za zaposlene za tekuću godinu. Ovdje su iskazani i prihodi iz državnog proračuna u iznosu 225.287 kn za isplatu razlika plaća po povoljnijoj osnovici za razdoblje od prosinca 2015. do siječnja 2017. godine po pravomoćnim sudskim presudama uvećane za zakonske kamate i parnične troškove te slijedeći prihodi iz državnog proračuna::

* Agencija za odgoj i obrazovanje (AZOO) u iznosu 1.300 kn za rad županijskog stručnog vijeća
* Nacionalni centar za vanjsko vrednovanje (NCVVO) u iznosu 208 kn za refundaciju troškova prijevoza nastavnika koji sudjeluju u radu centra (ispravak ispita državne mature)
* Agencija za strukovno obrazovanje (ASOO) za refundaciju troškova državnog natjecanja učenika strukovnih škola WorldSkills 2021. u iznosu 570 kn
* MZO za nadoknadu troškova testiranja zaposlenika za mjesec studeni u iznosu 2.045 kn

*Kapitalne pomoći iz proračuna koji nije nadležan (AOP 065*) ostvarene su iz državnog proračuna u okviru razdjela Ministarstvo znanosti i obrazovanja (MZO) za nabavu udžbenika učenicima koji su članovi kućanstva koje je korisnik zajamčene minimalne naknade u iznosu 3.111 kn te za opremanje školske knjižnice obveznom lektirom u iznosu 4.000 kn.

Iz proračuna Grada Nova Gradiška ostvarena je kapitalna pomoć u iznosu 11.450 kn za opremanje nastavno-sportske dvorane sportskom opremom.

*AOP 069 – Pomoći temeljem prijenosa EU sredstava*

Na ovoj poziciji su iskazana sredstva MZO za plaće zaposlenika koji rade na projektu Regionalni centar kompetencija za radno vrijeme na projektu a koja se financira iz Europskog socijalnog fonda u visini 85%, dok se 15% odnosi na nacionalno sufinanciranje odnosno sredstva državnog proračuna te su iskazana na poziciji AOP 064. Za dio koji se odnosi na EU sredstva prihodi su iskazani na ovoj poziciji.

*AOP 072 – Prijenosi između proračunskih korisnika istog proračuna*

Na ovoj poziciji iskazana su sredstva ostvarena od Tehničke škole Slavonski Brod za pokriće izdataka službenog puta u sklopu projekta Regionalni centar kompetentnosti –„Slavonika 5.1“ u iznosu 4.748 kn te prihodi za plaće pomoćnika u nastavi u iznosu 7.943 kn za koje sredstva osigurava osnivač u okviru projekta „S osmijehom u školu“ financiranog od strane Europskog socijalnog fonda.

***AOP 112 - Ostali nespomenuti prihodi***

Ostali nespomenuti prihodi ostvareni su u iznosu 8.200 kn a u strukturi ukupnih prihoda čine 0,11%. Riječ je o prihodima od učenika za osiguranje i ostale troškove u iznosu 8.100 kn te 100 kn za izradu duplikata svjedodžbi. Ova pozicija je smanjena u odnosu na prethodnu godinu za 3.290 kn ili 28,6%.U prethodnoj godini na ovoj poziciji su uz prihode od učenika bili iskazani i prihodi od naplate štete od osiguravajućeg društva.

***AOP 122 - Prihodi od pruženih usluga***

Vlastiti prihodi od pruženih usluga ostvareni su u iznosu 83.468 kn i čine 1,07% ukupnih prihoda. U odnosu na prethodnu godinu ovi prihodi su povećani za 53.709 kn ili 180,5 %. U prethodnoj godini zbog uvođenja lockdowna uslijed epidemije corona virusa te zbog rekonstrukcije zgrade škola nije mogla sportsku dvoranu davati na korištenje vanjskim korisnicima, dok je u ovoj godini usluga bila omogućena uz poštivanje epidemioloških mjera.

Prihodi od najma dvorane i školskog prostora iskazani su u iznosu 36.384 kn (naplaćeni u iznosu 51.977 kn te umanjeni za 30% prihoda BPŽ koji iznose 15.593 kn.) dok su prihodi od usluga pomoćno-tehničkog osoblja ostvareni su u iznosu 6.100 kn. Prihodi od učeničkog servisa ostvareni su u iznosu 40.984 kn a iskazani su po bruto načelu. I ovi prihodi su povećani u odnosu na prethodnu godinu jer je više učenika radilo preko učeničkog servisa

***AOP 124 – Tekuće donacije***

Tekuće donacije ostvarene su u iznosu 400 kn, a u strukturi ukupnih prihoda čine 0,01%. Odnose se na prihode ostvarene od Hrvatskog školskog sportskog saveza za troškove dnevnica voditelja ŠSD na državnom prvenstvu u badmintonu.

***AOP 129 - Prihodi iz nadležnog proračuna za financiranje redovne djelatnosti proračunskih korisnika***

Prihodi iz nadležnog proračuna ostvareni su u iznosu 706.782 kn i čine 9,06% ukupnih prihoda. Ostvaruju se iz županijskog proračuna temeljem odluke o financiranju decentraliziranih funkcija u obrazovanju. U odnosu na prethodnu godinu ovi prihodi su povećani za 149.003 kn ili 26,7%. Razlog povećanja ovih sredstava je povećanje rashoda redovnog poslovanja koji se financiraju iz ovih prihoda. Naime u prošloj godini zbog uvođenja lockdowna nastava je organizirana na daljinu te je većina zaposlenika radila od kuće pa su i materijalni rashodi smanjeni dok se u 2021. godini većim dijelom nastava odvijala po modelu A uživo te su ovi rashodi ostvareni na razini prijašnjih godina.

***AOP 147 - Rashodi za zaposlene***

Rashodi za zaposlene u strukturi ukupnih prihoda participiraju sa 87,27 % a odnose se na bruto plaće zaposlenika uvećane za doprinose na plaću te ostale rashode za zaposlene. Najvećim dijelom (99,6%) ovi rashodi su financirani iz državnog proračuna odnosno proračuna MZO.

Ovi rashodi su povećani u odnosu na isto razdoblje prethodne godine za 625.272 kn ili 10%. Razlog povećanja ovih rashoda je rast osnovice za obračun plaća u javnim službama za 4% te povećanje dodatka za nenastavno osoblje za 2% počevši od 01. siječnja 2021. godine. te isplata razlike plaće po povoljnijoj osnovici na temelju pravomoćnih sudskih presuda za razdoblje od prosinca 2015. do siječnja 2017. Osim toga od početka ove školske godine zaposlenici koji rade na projektu RCK ostvaruju pravo na uvećanje plaće od 30% za radno vrijeme na projektu a imamo zaposlenog i jednog pomoćnika u nastavi.

Ostali rashodi za zaposlene na poziciji AOP 153 iskazani su u iznosu 251.215 kn što je u odnosu na prethodnu godinu više za 10,9 %. U ovoj skupini rashoda iskazane su isplate materijalnih prava na ime jubilarnih nagrada s iznosom od 23.238 kn, potpore zbog bolovanja i smrtnog slučaja 14.550 kn, otpremnine zbog odlaska u mirovinu 31.113 kn, regres 76.500 kn, božićnice 79.250 kn, darovi zaposlenicima 17.400 kn, potpore za novorođenče, 4.989 te naknada za e-tehničara 4.175 kn. U 2020. godini nisu isplaćivane otpremnine jer niti jedan zaposlenik nije ostvario uvjete za odlazak u mirovinu.

***AOP 158 Materijalni rashodi***

Materijalni rashodi u strukturi ukupnih rashoda čine 11,53% a odnose se na rashode redovnog poslovanja koji se najvećim dijelom financiraju iz županijskog proračuna. U odnosu na isto razdoblje prethodne godine povećani su za 274.309 kn ili 43,2%. U prethodnoj godini je zbog uvođenja „lockdowna“ organizirana nastava na daljinu te je većina zaposlenika radila od kuće što je utjecalo na smanjenje ukupnih materijalnih rashoda, dok su se u ovoj godini učenici vratili u školu odnosno nastava se uglavnom odvijala uživo po modelu A uz poštivanje epidemioloških mjera pa su materijalni rashodi ostvareni na razini prethodnih godina prije epidemije. Najveće povećanje je na pozicijama rashoda za energiju i naknade troškova zaposlenima. Troškovi energije povećani su za 87,5% a naknade troškova zaposlenima za 40,2% zbog većih rashoda prijevoza zaposlenika na posao i s posla te zbog većih rashoda za službena putovanja s obzirom da su se ove godine realizirali planirani stručni skupovi i studijska putovanja koja su prethodne godine bila otkazana zbog epidemije.

***AOP 178 Zdravstvene usluge***

Na ovoj poziciji iskazani su troškovi liječničkog pregleda zaposlenika za poslove s posebnim uvjetima rada u iznosu 414 kn te troškovi obveznog testiranja zaposlenika na virus SARS-CoV-2 prema odluci Stožera civilne zaštite RH u iznosu 4.811 kn. Sistematski pregledi zaposlenika nisu obavljeni zbog epidemije Iz istog razloga i u prethodnoj godini ova pozicija nije iskazana.

***AOP 179 Intelektualne i osobne usluge***

Iznos iskazan na ovoj poziciji odnosi se na ugovore o djelu – sređivanje arhivske građe i predavanje maturantima. U prethodnoj godini nismo imali iskazane ove rashode.

***AOP 188 – Pristojbe i naknade***

U odnosu na isto razdoblje prethodne godine ova pozicija je povećana za 4.693 ili 19,6 %, a razlog povećanja je isplata sudskih pristojbi po pravomoćnim sudskim presudama za razlike plaća po povoljnijoj osnovici.

***AOP 189 Troškovi sudskih postupaka***

Ovi rashodi realizirani su u iznosu 55.938 kn a odnose se na troškove parničnog postupka po pravomoćnim sudskim presudama za 20 zaposlenika radi isplate razlike plaće po povoljnijoj osnovici.

***AOP 190 – Ostali nespomenuti rashodi poslovanja***

Na ovoj poziciji iskazano je povećanje u odnosu na prethodnu godinu za 25.722 kn ili 81,5% a odnosi se na usluge učeničkog servisa- učenička zarada uvećana za doprinose mirovinskog i zdravstvenog osiguranja. Povećanje ove pozicije je iz razloga što je ove godine više učenika radilo preko učeničkog servisa.

***AOP 191 Financijski rashodi***

Financijski rashodi odnose se na rashode zateznih kamata a u strukturi ukupnih rashoda čine 0,5%. U odnosu na prethodnu godinu ovi rashodi povećani su za 38.904 kn. Razlog ovako značajnog odstupanja je isplata zateznih kamata (na poreze i doprinose, neto iznos te troškove parničnog postupka) po pravomoćnim sudskim presudama radi isplate razlike plaće po povoljnijoj osnovici u iznosu 38.858 kn. Na ovoj poziciji iskazane su i zatezne kamate zbog kašnjenja u plaćanju materijalnih obveza u iznosu 160 kn. U prethodnoj godini na ovoj poziciji iskazane su samo zatezne kamate iz poslovnih odnosa.

***AOP 305 Prihodi od prodaje proizvedene dugotrajne imovine***

Ova pozicija odnosi se na prihode od prodaje stana na kojem je postojalo stanarsko pravo, a iskazani su u iznosu 35% ostvarenih prihoda odnosno umanjeni za 65% obveze uplate u državni proračun te iznose 678 kn. U odnosu na prethodnu godinu ovi prihodi su smanjeni za 66,4 % s obzirom da je u prethodnoj godini izvršena konačna otplata jednog stana odnosno podmireno je dospjelo dugovanje dok su u ovoj godini priznati prihodi od redovne otplate samo jednog stana. U strukturi ukupnih prihoda ovi prihodi čine 0,01%.

***AOP 344 – Rashodi za nabavu nefinancijske imovine***

Ovi rashodi su povećani u odnosu na prethodnu godinu za 4550 kn ili 9% a odnose se na nabavu nove opreme, knjiga za knjižnicu te udžbenika. U strukturi ukupnih prihoda čine 0,7%.

Tijekom 2021. godine nabavljena je nova oprema u vrijednosti 43.018 kn. Nova oprema financirana je iz sredstava pomoći grada Nova Gradiška u iznosu 11.450 kn te preostali iznos iz vlastitih i namjenskih prihoda.. Tijekom godine 4 učionice smo opremili klima uređajima, praktikum za vježbeničke tvrtke novim multifunkcijskim uređajem u boji te školskom pločom, a za školski bend je nabavljena nova glazbena oprema.

Izdaci za nabavu udžbenika za učenike slabijeg socio-ekonomskog statusa iskazani su u iznosu 3.171 kn a financirani iz sredstava MZO. Nabava knjiga za knjižnicu u iznosu 8943 kn je financirana iz sredstava MZO za opremanje školske knjižnice obveznom lektirom i stručnom literaturom u iznosu 4000 kn, te iz vlastitih prihoda škole.

***AOP 287/AOP 404 Preneseni rezultat***

Preneseni višak prihoda poslovanja i preneseni manjak prihoda od nefinancijske imovine razlikuje se od rezultata iskazanog u bilanci na dan 31.12.2020. iz razloga što je tijekom godine na računima rezultata provedena Odluka Školskog odbora o raspodjeli rezultata kojom se manjak prihoda od nefinancijske imovine pokriva viškom prihoda poslovanja u iznosu 14.266 kn.

**BILJEŠKE**

**UZ BILANCU (OBRAZAC BIL)**

***AOP 007 Proizvedena dugotrajna imovina***

Ova pozicija uključuje građevinske objekte, opremu i knjige, a smanjena je u odnosu na prethodnu godinu za 358.631 kn odnosno za 2,4%. Smanjenje je najvećim dijelom rezultat većeg ispravka vrijednosti postojeće imovine u odnosu na ulaganja u novu imovinu.

Ispravak vrijednosti dugotrajne imovine se obračunava linearnom metodom uz primjenu godišnjih stopa propisanim Pravilnikom. Primijenjene stope amortizacije iznose od 1,25% za građevinske objekte, 12,5% do 25% za postrojenja i opremu te 25% za nematerijalnu imovinu. Imovina čiji je pojedinačni trošak nabave niži od 3.500 kn otpisuje se jednokratno stavljanjem u upotrebu.

***AOP 035 – Ispravak vrijednosti knjiga***

Iznos iskazan na ovoj poziciji odnosi se na jednokratni otpis udžbenika u iznosu 6.097 kn te otpis knjiga po provedenoj reviziji knjižnične građe u iznosu 1.825 kn.

***AOP 081 – Ostala potraživanja***

Stanje potraživanja na kontu 129 iznosi 77.827 kn, a odnosi se na potraživanja od Hrvatskog zavoda za zdravstveno osiguranje za naknade bolovanja koje se isplaćuju na teret zavoda. Značajan iznos na ovoj poziciji je iz razloga što imamo dvije djelatnice na dugotrajnom bolovanju a prema uputi MF tijekom godine provedena je refundacija potraživanja od HZZO-a s dospijećem zaključno sa 10.04.2020.

***AOP 141 – Potraživanja za prihode poslovanja***

Ova pozicija uključuje:

* potraživanja za prihode od pruženih usluga (najam prostora) za mjesec prosinac u iznosu 14.606 kn.
* potraživanja za sredstva uplaćena u nadležni proračun u iznosu 109.726 kn
* potraživanja za ostale nespomenute prihode u iznosu 1.079 kn

Potraživanja za sredstva uplaćena u nadležni proračun odnose se na potraživanja od županijske riznice za iznos uplaćenih, a neutrošenih vlastitih i namjenskih prihoda (prihoda za posebne namjene, pomoći, donacija, projekta Erasmus+ Demeter i prihoda od prodaje nefinancijske imovine). Iznos na ovoj poziciji predstavlja novčana sredstva koje škola ima na raspolaganju na računu riznice BPŽ.

Potraživanja za ostale nespomenute prihode odnosi se na potraživanje za naknadu štete za lom stakla prema sklopljenom sporazumu o izvansudskoj nagodbi sa osiguravajućom kućom u iznosu 847 kn te potraživanje za povrat putnih troškova edukacije u iznosu 232 kn.

***AOP 159 – Potraživanja od prodaje nefinancijske imovine***

Ova pozicija iskazana je u iznosu 834 kn a odnosi se na potraživanja za stan koji je prodan na obročnu otplatu na temelju odredbi Zakona o prodaji stanova na kojima je postojalo stanarsko pravo, a rok otplate je sredinom 2022.g

***AOP 165 – Rashodi budućih razdoblja***

Na ovoj poziciji evidentirani su kontinuirani rashodi – trinaesti rashod za plaću za mjesec prosinac 2021. sukladno čl.39. Pravilnika o proračunskom računovodstvu. Ovi rashodi su za 7,2 % veći nego za prethodnu godinu budući da je zbog povećanja osnovice i dodataka veći obračun plaće za mjesec prosinac.

***AOP 170 Obveze***

Stanje obveza na kraju 2021. godine iznosi 805.388 kn i razlikuje se od stanja obveza iskazanih u obrascu Obveze na poziciji AOP 038 za iznos 25.869 kn. Razlika se odnosi na poziciju AOP 229- odgođeno plaćanje rashoda.

Obveze se sastoje od slijedećih obveza.

|  |  |  |  |  |
| --- | --- | --- | --- | --- |
| Konto | Obveze | iznos u kn |   | struktura % |
| 231 | Obveze za zaposlene (uključivo poreze i doprinose iz i na plaću) |   |   |   |
|   | - | obveze za plaću za mjesec prosinac  | 538.739 |   | 69,11 |
|   | - | obveze za plaću za mjesec prosinac-projekt RCK | 21.937 |   | 2,81 |
|   | - | obveze za prekovremeni rad u dvorani za prosinac | 2.002 |   | 0,26 |
|   | - | obveze za plaću za prosinac i božićnicu pomoćnika u nastavi  | 4.891 |   | 0,63 |
|   | - | obveze za materijalna prava (regres, jub.nagrade, darovi) za mjesec prosinac | 14.829 |   | 1,90 |
|   | - | obveze za naknadu za e-tehničara za mjesec prosinac | 400 |   | 0,05 |
|   | - | razlika plaće za razdoblje 2015-2017 po pravomoćnoj sudskoj presudi | 2.981 |   | 0,38 |
| 232 | Obveze za materijalne rashode |   |   |   |
|   | - | obveze prema dobavljačima  | 35.635 |   | 4,57 |
|   | - | obveze za naknadu troškova prijevoza zaposlenika za prosinac | 23.826 |   | 3,06 |
|   | - | obveze za službena putovanja za prosinac | 11.408 |   | 1,46 |
|   | - | obveze za troškove testiranja zaposlenika | 4.811 |   | 0,62 |
|   | - | obveze po ugovoru o djelu-sređivanje arhivske građe | 7.696 |   | 0,99 |
|   | - | obveze za naknadu zbog nezapoš.određene kvote invalida za prosinac | 1.700 |   | 0,22 |
|   | - | obveze za troškove sudskih postupaka po prav.sudskoj presudi | 2.187 |   | 0,28 |
| 234 | Obveze za financijske rashode |   |   |   |
|   | - | obveze za zatezne kamate iz poslovnih odnosa (dobavljači) za prosinac | 6 |   | 0,00 |
|   | - | obveze za zatezne kamate po pravomoćnoj sudskoj presudi | 960 |   | 0,12 |
| 239 | Ostale tekuće obveze | 78.097 |   | 10,02 |
| 24 | Obveze za nabavu nefinancijske imovine |   |   |   |
|   | - | obveze prema dobavljačima  | 27.414 |   | 3,52 |
|   |   |   |   |   |   |
|  |  | **UKUPNO:** | **779.519** |  | **100,0** |
|  |  |  |  |  |  |

Ostale tekuće obveze odnose se na:

* obveze za uplatu u državni proračun 65% sredstava od otplate stanova na kojima je postojalo stanarsko pravo u iznosu 270 kn
* obveze za povrat u državni proračun naknade bolovanja na teret HZZO po izvršenoj refundaciji u iznosu 77.827 kn

***AOP 229 Odgođeno plaćanje rashoda***

Na ovoj poziciji iskazana je procjena rashoda za plin za mjesec prosinac s obzirom da do trenutka sastavljanja izvještaja nije pristigao račun te je procjena rashoda evidentirana na osnovom računu 29111- obračunati rashodi koji nisu fakturirani a terete tekuće razdoblje.

***AOP 239 – Višak/manjak prihoda***

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bruto bilance utvrđen višak prihoda poslovanja u iznosu od 94.293 kn te manjak prihoda od nefinancijske imovine u iznosu od 149.751 kn, što u konačnici daje manjak prihoda u iznosu 55.458 kn. Navedeni iznos odgovara iskazanom manjku prihoda u obrascu PR-RAS na AOP oznaci 639

|  |  |  |  |  |
| --- | --- | --- | --- | --- |
| Konto | Pozicija na dan 31.12.2021. | PR-RAS | BILANCA | RAZLIKA |
| 92211 | Višak prihoda poslovanja | AOP 285 do 288 | 112.854 | AOP 241 | 94.293 | -18.561 |
| 92222 | Manjak prihoda od nefinancijske imovine | AOP 401 do 404 | 168.312 | AOP 246 | 149.751 | 18.561 |

Sukladno članku 82. Pravilnika o proračunskom računovodstvu i računskom planu provedena je korekcija rezultata za ostvarene kapitalne prijenose -kapitalne pomoći utrošene za nabavu nefinancijske imovine tijekom 2021. Podatak u bilanci je naveden nakon provedene korekcije te se razlikuje od podatka u obrascu PR-RAS.

U 2021. godini ostvarena su kapitalne pomoći od MZO za besplatne udžbenike u iznosu 3.111 kn te sredstva za nabavu lektire i stručne literature u iznosu 4.000 kn koja su namjenski utrošena za nabavu udžbenika i knjiga za knjižnicu. Od grada Nova Gradiška primljena je pomoć u iznosu 11.450 kn za opremanje sportske dvorane koja je namjenski utrošena za nabavu sportske opreme

***AOP 253/254 Izvanbilančni zapisi***

Na ovoj poziciji evidentirana je tuđa imovina dobivena na korištenje te potencijalne obveze po osnovi sudskih sporova u tijeku.

Tuđa imovina dobivena na korištenje odnosi se na informatičku opremu isporučenu školi u sklopu projekta e-Škole (37 prijenosnih računala za nastavnike) i projekta Podrška provedbi Cjelovite kurikularne reforme Škola za život (projektor i prijenosno računalo za stručne suradnike) a evidentirana je u iznosu 166.690 kn

Potencijalne obveze po osnovi sudskih sporova evidentirane su u iznosu 63.614 kn a odnose se na tužbe 6 zaposlenika

za razliku plaće zbog neuvećanja osnovice plaće od 6% uvećane za zatezne kamate, sudske pristojbe te troškove parničnog postupka prema tablici u prilogu ovih bilješki.

**BILJEŠKE**

**UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**(OBRAZAC P-VRIO)**

***AOP 002 – Promjene u vrijednosti imovine***

Iskazano smanjenje u iznosu 1.825 kn odnosi se na otpis knjiga po provedenoj reviziji knjižnične građe (AOP 005).

Smanjenje na poziciji AOP 017 odnosi se na nerealizirane tečajne razlike odnosno usklađenje potraživanja za prodane stanove prema srednjem tečaju HNB-a

***AOP 018 – Promjene u obujmu imovine***

Iskazano povećanje na poziciji AOP 021 odnosi se na inventurom utvrđen višak informatičke opreme –donacija za koju nije zaprimljena dokumentacija dok se iskazano smanjenje odnosi na manjak knjiga u šk. knjižnici utvrđen revizijom knjižnične građe.

**BILJEŠKE**

**UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS-funkcijski)**

U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni. Isti iznos iskazan je na poziciji AOP 407 obrasca PR-RAS. Prema tumačenju MZO ukupni rashodi iskazuju se na jednoj funkciji 0922-više srednjoškolsko obrazovanje (AOP 116).

**BILJEŠKE**

**UZ IZVJEŠTAJ O OBVEZAMA (OBRAZAC OBVEZE)**

***AOP 039 Dospjele obveze na kraju izvještajnog razdoblja***

Dospjele obveze na kraju izvještajnog razdoblja odnose se na obveze po pravomoćnoj sudskoj presudi za isplatu razlike plaće uvećane za zatezne kamate i troškove parničnog postupka u ukupnom iznosu 6.128 kn te obveze prema dobavljačima u iznosu 3.732 kn.

***AOP 098 – Međusobne obveze proračunskih korisnika-nedospjele***

Na ovoj poziciji iskazane su obveze za povrat u proračun sredstava koje refundira HZZO te obveze prijenosa sredstava državnom proračunu za prihode od prodaje stanova sa stanarskim pravom za 65% pripadajućeg dijela .

|  |  |  |  |
| --- | --- | --- | --- |
| Mjesto i datum:  | Nova Gradiška, 28.01.2022. | M.P. | RAVNATELJICA: |
| Osoba za kontakt: | Jasenka Podobnik, dipl.oec. |  | Sanja Müller-Zoričić, dipl.inf. |
| Telefon za kontakt:  | 035/362-575 |  |  |
|  |  |  |  |
|  |  |  | potpis |
| **Prilozi:** | **Popis sudskih sporova u tijeku** |  |  |
|  |  |  |  |
|  |  |  |  |

|  |  |  |  |  |
| --- | --- | --- | --- | --- |
| **ELEKTROTEHNIČKA I EKONOMSKA ŠKOLA** |  |  |  |  |
| Ljudevita Gaja 24, Nova Gradiška |  |  |  |  |  |
|  |  |  |  |  |  |  |
| **POPIS SUDSKIH SPOROVA U TIJEKU NA DAN 31.12.2021.** |
|  |  |  |  |  |  |  |
| **Red.br.** | **Tužitelj** | **Sažeti opis prirode spora** | **Iznos glavnice** | **Procjena financijskog učinka**  | **Procijenjeno vrijeme odljeva ili priljeva sredstava** | **Početak sudskog spora** |
| 1 | Zaposlenik 1 | razlika plaće zbog neuvećanja osnovice plaće od 6% | 7.597,77 | 15.595,64 | 31.05.2022. | 08.10.2020. |
| 2 | Zaposlenik 2 | razlika plaće zbog neuvećanja osnovice plaće od 6% | 3.303,96 | 7.829,20 | 31.05.2022. | 08.10.2020. |
| 3 | Zaposlenik 3 | razlika plaće zbog neuvećanja osnovice plaće od 6% | 7.517,17 | 15.086,50 | 31.05.2022. | 08.10.2020. |
| 4 | Zaposlenik 4 | razlika plaće zbog neuvećanja osnovice plaće od 6% | 4.355,22 | 9.012,66 | 15.03.2022. | 23.06.2021. |
| 5 | Zaposlenik 5 | razlika plaće zbog neuvećanja osnovice plaće od 6% | 3.561,47 | 7.813,34 | 15.03.2022. | 01.07.2021. |
| 6 | Zaposlenik 6 | razlika plaće zbog neuvećanja osnovice plaće od 6% | 3.865,30 | 8.276,63 | 15.03.2022. | 01.07.2021. |
|  | **SVEUKUPNO** |  | **30.200,89** | **63.613,97** |  |  |